18. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΒΙΟΜΗΧΑΝΙΑΣ Αριθ. Β. 2122/157 της 1/15 Ιουν. 1971 (ΦΕΚ Β΄ 448) Περί της διαδικασίας χορηγήσεως δασμολογικών απαλλαγών εις βιομηχανικάς και βιοτεχνικάς επιχειρήσεις κατ’ εφαρμογήν των διατάξεων του Ν.Δ. 791/1970. Έχοντες υπ’ όψιν τας διατάξεις της παρ. 4 του άρθρ. 1 του Ν.Δ. 791/1970, δημοσιευθέντος εις το υπ’ αριθ. 296/1970 ΦΕΚ (τευχ. Α΄), αποφασίζομεν: Άρθρ.1.-Η κατά ποσοστόν 50% απαλλαγή των βιομηχανιών και βιοτεχνικών επιχειρήσεων εκ δασμών και λοιπών φόρων και εισφορών των ισχυόντων και εισπραττομένων κατά την εισαγωγήν, δια την εκ του εξωτερικού προμήθειαν καινουργούς μηχανικού εξοπλισμού μη παραγομένου εν τη χώρα, η προβλεπομένη υπό των διατάξεων της παρ. 1 του άρθρ. 1 του Ν.Δ. 791/1970, «περί τροποποιήσεως του Νόμ. 3949/1959 «περί ατελούς εισαγωγής μηχανικού εξοπλισμού προς εκσυγχρονισμόν των βιομηχανικών και βιοτεχνικών εγκαταστάσεων και άλλων τινών διατάξεων», παρέχεται κατά την εν τοις επομένοις άρθροις οριζόμενην διαδικασίαν. Άρθρ.2.-1.Πάσα βιομηχανία ή βιοτεχνία επιθυμούσα να τύχη της κατά το προηγούμενον άρθρον δασμολογικής απαλλαγής και συμπληρώσασα από της ενάρξεως της λειτουργίας της μέχρι της χρονολογίας καθ’ ην αιτείται την τοιαύτην εισαγωγήν τουλάχιστον πενταετίαν, υποχρεούται να υποβάλη εις την κατά τόπον αρμοδίαν Επιθεώρησιν Βιομηχανίας αίτησιν εις διπλούν, μετά τιμολογίου εις την Ελληνικήν των εισαχθησομένων ειδών, ωσαύτως εις διπλούν. Εις την αίτησιν ταύτην δέον να αναφέρωνται: α)η πόλις και η θέσις (οδός και αριθμός) ένθα τυγχάνει εγκατεστημένη, β)το είδος των εργασιών ταύτης, γ)τα είδη άτινα πρόκειται να εισαχθούν εν λεπτομερεία κατά την εμπορικήν ή επιστημονικήν ονομασίαν αυτών, μετά μνείας του βάρους των, μικτού ή καθαρού, της αξίας των CIF ή FOB ως και των διακριτικών σημείων και αριθμών των περιεχόντων αυτά κιβωτίων κλπ., δ)το επιτελούμενον δι’ αυτών έργον, ε)υπεύθυνον δήλωσιν κατά το Ν.Δ. 105/17.2.69 περί του ότι η επιχείρησις τυγχάνει εν λειτουργία προ πενταετίας και ς)το Τελωνείον μέσω του οποίου θα πραγματοποιηθή η εισαγωγή. Αίτησις μη περιέχουσα άπαντα τα ανωτέρω στοιχεία θεωρείται ελλειπής. 2.Η προαναφερόμενη Υπηρεσία του Υπουργείου Βιομηχανίας επί τη συνδρομή των υπό του άρθρ. 1 του Ν.Δ. 791/70 προβλεπομένων προϋποθέσεων ήτοι ότι: α)η αιτούσα επιχείρησις είναι βιομηχανική ή βιοτεχνική, β)η εισαγωγή πραγματοποι(Μετά την σελ. 458,10) Σελ. 458,11 Ατέλειες υπέρ της βιομηχανίας 30.Ζ.θ.17-18 είται προς εκσυγχρονισμόν υφισταμένων εγκαταστάσεων της αιτούσης βιομηχανίας ή βιοτεχνίας, γ)από της ενάρξεως λειτουργίας της επιχειρήσεως μέχρι της χρονολογίας καθ’ ην αιτείται η τοιαύτη εισαγωγή συνεπληρώθη τουλάχιστον πενταετία και δ)ο εισαγόμενος μηχανικός εξοπλισμός δεν παράγεται εν τη Χώρα, αποφαίνεται υπέρ της κατά τα ανωτέρω δασμολογικής απαλλαγής των εν τη αιτήσει αναφερομένων ειδών υπό τον όρον ότι ταύτα θα ευρεθούν κατά τον εκτελωνισμόν καινουργή και σύμφωνα προς τα εν τη αιτήσει και τω Τιμολογίω αναφερόμενα. 3.Αι ως άνω αποφάσεις του Υπουργείου Βιομηχανίας διαβιβαζόμεναι εις την αρμοδίαν Τελωνειακήν Αρχήν, μέσω της οποίας πρόκειται να πραγματοποιηθή η εισαγωγή, μετά του ενός αντιτύπου της αιτήσεως και του τιμολογίου, δεόντως τεθεωρημένου παρά του Υπουργείου Βιομηχανίας, επέχουσι θέσιν εντολής προς παράδοσιν παρ’ αυτής επί απαλλαγή 50% εκ των δασμών και λοιπών φόρων των αναλογούντων επί του εισαγομένου μηχανικού εξοπλισμού, υπό τους εν αυταίς αναφερομένους όρους. Άρθρ.3.-1.Η κατά τα ως άνω παράδοσις του μηχανικού εξοπλισμού θα γίνεται κατ’ αρχήν προσωρινώς και έναντι αξιοχρέου προσωπικής εγγυήσεως δια τους δασμούς και λοιπούς φόρους. 2.Η μερική αύτη ατέλεια θα οριστικοποιήται επί τη προσαγωγή εις το Τελωνείον εισαγωγής των κάτωθι δικαιολογητικών: α)βεβαιώσεως της αρμοδίας κατά τόπον Υπηρεσίας (Επιθεώρησις Βιομηχανίας του Υπουργείου Βιομηχανίας - Νομομηχανικού), εξουσιοδοτημένης προς τούτο βάσει της παρούσης, περί του ότι τα παραληφθέντα μηχανήματα εγκαταστάθησαν εις την επιχείρησιν της αιτούσης βιομηχανίας ή βιοτεχνίας και χρησιμοποιούνται δι’ ον σκοπόν παρελήφθησαν, β)βεβαιώσεως της επιχειρήσεως περί καταγραφής των ατελώς παραληφθέντων εις τα παρ’ αυτής τηρούμενα βιβλία υλικού και ατελειών. 3.Τα ανωτέρω δικαιολογητικά δέον να προσάγωνται εις το Τελωνείον εισαγωγής εντός εξαμήνου από της παραλαβής των μηχανημάτων. Η προθεσμία αύτη δύναται να παρατείνηται, κατά την κρίσιν του Τελώνου, εφ’ όσον συντρέχουν αποχρώντες προς τούτο λόγοι. Αρμόδιαι Τελωνειακαί Αρχαί δια την εισαγωγήν του κατά τας διατάξεις της παρούσης μηχανικού εξοπλισμού, είναι εκείναι μέσω των οποίων επιτρέπεται βάσει της περί αρμοδιότητος των Τελωνειακών Αρχών κειμένης νομοθεσίας ή εισαγωγή ομοίων ειδών. Σελ. 458,12 Άρθρ.4.-Η παράδοσις του εισαγομένου μηχανικού εξοπλισμού ενεργείται μετά προηγουμένην κατάθεσιν των προς τούτο απαιτουμένων Τελωνειακών εγγράφων και την τήρησιν απασών των διατυπώσεων των προβλεπομένων υπό της υπ’ αριθ. Δ. 6220/1955 αποφάσεως του Υπουργού των Οικονομικών. Άρθρ.5.-1.Η εις άλλας χρήσεις, πλην εκείνων δι’ ας ειδικώς εισήχθησαν, χρησιμοποίησις ή εις την γενικήν εν τω Κράτει κατανάλωσιν διάθεσις ειδών εισαγομένων επί τη καταβολή 50% των επ’ αυτών αναλογούντων δασμών και λοιπών φόρων, βάσει της εν αρχή της παρούσης αναφερομένης διατάξεως, άνευ προηγουμένης καταβολής του υπολοίπου των οικείων δασμών και φόρων ή άνευ εκπληρώσεως προαπαιτουμένης τυχόν ετέρας διατυπώσεως (έγκρισις ατελούς μεταβιβάσεως, εν περιπτώσει μεταβιβάσεως εις έτερον δικαιούχον ατελείας πρόσωπον κλπ.) εκτός των εν άρθρ. 100 και επόμενα του Νόμ. 1165/1918 «περί Τελωνειακού Κώδικος» ή αλλαχού προβλεπομένων κυρώσεων, συνεπάγεται την άρσιν της παρασχεθείσης ατελείας και την είσπραξιν του υπολοίπου των δασμών και λοιπών φόρων, κατά τα, εν άρθρ. 5 του Α.Ν. 896/1937, ως ετροποποιήθη μεταγενεστέρως οριζόμενα. 2.Πάσα πληρωμή δασμών, αφορώσα εισαγωγήν μηχανικού εξοπλισμού κατά τας διατάξεις του ως άνω Ν.Δ. 791/70, γενομένη είτε εκουσίως, είτε διωκτικώς, δέον να ανακοινούται εις την Υπηρεσίαν Τελωνειακών Ερευνών προς ενημέρωσιν των παρ’ αυτής τηρουμένων βιβλίων. Άρθρ.6.-Η παρούσα, ης η ισχύς άρχεται από της εκδόσεώς της, δημοσιευθήτω δια της Εφημερίδος της Κυβερνήσεως. 30.Ζ.θ.18 Ατέλειες υπέρ της βιομηχανίας